aristoteles-et-corpus-aristotelicum.historia-animalium 4.3
Συμβέβηκε δὲ τῶν μὲν ἐναίμων τὰ ἐντὸς μόρια ὀνόματα ἔχειν · πάντα γὰρ σπλάγχνα ἔχει τὰ ἔσωθεν · τῶν δ’ ἀναίμων οὐδέν , ἀλλὰ κοινὸν τούτοις καὶ ἐκείνοις πᾶσι κοιλία καὶ στόμαχος καὶ ἔντερον . Οἱ δὲ καρκίνοι , περὶ μὲν τῶν χηλῶν καὶ τῶν ποδῶν , ὅτι ἔχουσι καὶ πῶς ἔχουσιν , εἴρηται πρότερον · ὡς δ’ ἐπὶ τὸ πολὺ πάντες τὴν δεξιὰν ἔχουσι μείζω χηλὴν καὶ ἰσχυροτέραν . Εἴρηται δὲ πρότερον καὶ περὶ ὀφθαλμῶν , ὅτι εἰς τὸ πλάγιον βλέπουσιν οἱ πλεῖστοι . Τὸ δὲ κύτος τοῦ σώματος ἕν ἐστιν ἀδιόριστον , ἔτι δὲ κεφαλή , καὶ εἴ τι ἄλλο μόριον . Ἔχουσι δ’ ὀφθαλμοὺς οἱ μὲν ἐκ τοῦ πλαγίου ἄνω ὑπὸ τὸ πρανὲς εὐθὺς πολὺ διεστῶτας , ἔνιοι δ’ ἐν μέσῳ καὶ ἐγγὺς ἀλλήλων , οἷον οἱ Ἡρακλεωτικοὶ καὶ αἱ μαῖαι . Ὑποκάτω δὲ τὸ στόμα τῶν ὀφθαλμῶν , καὶ ἐν αὐτῷ ὀδόντας δύο ὥσπερ ὁ κάραβος , πλὴν οὐ στρογγύλοι οὗτοι ἀλλὰ μακροί . Καὶ ἐπὶ τούτων ἐπικαλύμματά ἐστι δύο , ὧν μεταξύ ἐστιν οἷάπερ ὁ κάραβος ἔχει πρὸς τοῖς ὀδοῦσιν . Δέχεται μὲν οὖν τὸ ὕδωρ παρὰ τὸ στόμα , ἀπωθῶν τοῖς ἐπικαλύμμασιν , ἀφίησι δὲ κατὰ τοὺς ἄνω πόρους τοῦ στόματος , ἐπιλαμβάνων τοῖς ἐπικαλύμμασιν , ᾗ εἰσῆλθεν · οὗτοι δ’ εἰσὶν εὐθὺς ὑπὸ τοὺς ὀφθαλμούς · καὶ ὅταν δέξηται τὸ ὕδωρ , ἐπιλαμβάνει τὸ στόμα τοῖς ἐπικαλύμμασιν ἀμφοτέροις , ἔπειθ’ οὕτως ἀποπυτίζει τὴν θάλατταν . Ἐχόμενος δὲ τῶν ὀδόντων ὁ στόμαχος βραχὺς πάμπαν , ὥστε δοκεῖν εὐθὺς εἶναι μετὰ τὸ στόμα τὴν κοιλίαν . Καὶ κοιλία τούτου ἐχομένη δικρόα , ἧς ἐκ μέσης μὲν τὸ ἔντερόν ἐστιν ἁπλοῦν καὶ λεπτόν · τελευτᾷ δὲ τὸ ἔντερον ὑπὸ τὸ ἐπικάλυμμα τὸ ἔξω , ὥσπερ εἴρηται καὶ πρότερον . Ἔχει δὲ τὸ μεταξὺ τῶν ἐπικαλυμμάτων , οἷάπερ ὁ κάραβος , πρὸς τοῖς ὀδοῦσιν . Ἐν δὲ τῷ κύτει ἔσω χυμός ἐστιν ὠχρός , καὶ μίκρ’ ἄττα προμήκη λευκά , καὶ ἄλλα πυρρὰ διαπεπασμένα . Διαφέρει δ’ ὁ ἄρρην τῆς θηλείας τῷ μεγέθει καὶ τῷ πλάτει καὶ τῷ ἐπικαλύμματι · μεῖζον γὰρ τοῦτο ἔχει ἡ θήλεια , καὶ πλέον ἀφεστηκὸς καὶ συνηρεφέστερον , καθάπερ καὶ ἐπὶ τῶν θηλειῶν καράβων . Τὰ μὲν οὖν τῶν μαλακοστράκων μόρια τοῦτον ἔχει τὸν τρόπον .
Lemmas: συμβαίνω δέ ὁ μέν ἔναιμος ὁ ἐντός μόριον ὄνομα ἔχω · πᾶς γάρ σπλάγχνον ἔχω ὁ ἔσωθεν · ὁ δέ ἄναιμος οὐδείς , ἀλλά κοινός οὗτος καί ἐκεῖνος πᾶς κοιλία καί στόμαχος καί ἔντερον . ὁ δέ καρκίνος , περί μέν ὁ χηλή καί ὁ πούς , ὅτι ἔχω καί πῶς ἔχω , λέγω πρότερος · ὡς δέ ἐπί ὁ πολύς πᾶς ὁ δεξιός ἔχω μέγας χηλή καί ἰσχυρός . λέγω δέ πρότερος καί περί ὀφθαλμός , ὅτι εἰς ὁ πλάγιος βλέπω ὁ πολύς . ὁ δέ κύτος ὁ σῶμα εἷς εἰμί ἀδιόριστος , ἔτι δέ κεφαλή , καί εἰ τις ἄλλος μόριον . ἔχω δέ ὀφθαλμός ὁ μέν ἐκ ὁ πλάγιος ἄνω ὑπό ὁ πρανής εὐθύς πολύς διίστημι , ἔνιοι δέ ἐν μέσος καί ἐγγύς ἀλλήλων , οἷος ὁ Ἡρακλεωτικός καί ὁ μαῖα . ὑποκάτω δέ ὁ στόμα ὁ ὀφθαλμός , καί ἐν αὐτός ὀδούς δύο ὥσπερ ὁ κάραβος , πλήν οὐ στρογγύλος οὗτος ἀλλά μακρός . καί ἐπί οὗτος ἐπικάλυμμα εἰμί δύο , ὅς μεταξύ εἰμί οἷος ὁ κάραβος ἔχω πρός ὁ ὀδούς . δέχομαι μέν οὖν ὁ ὕδωρ παρά ὁ στόμα , ἀπωθέω ὁ ἐπικάλυμμα , ἀφίημι δέ κατά ὁ ἄνω πόρος ὁ στόμα , ἐπιλαμβάνω ὁ ἐπικάλυμμα , ᾗ εἰσέρχομαι · οὗτος δέ εἰμί εὐθύς ὑπό ὁ ὀφθαλμός · καί ὅταν δέχομαι ὁ ὕδωρ , ἐπιλαμβάνω ὁ στόμα ὁ ἐπικάλυμμα ἀμφότερος , ἔπειτα οὕτως ἀποπυτίζω ὁ θάλασσα . ἔχω δέ ὁ ὀδούς ὁ στόμαχος βραχύς πάμπαν , ὥστε δοκέω εὐθύς εἰμί μετά ὁ στόμα ὁ κοιλία . καί κοιλία οὗτος ἔχω δίκροος , ὅς ἐκ μέσος μέν ὁ ἔντερον εἰμί ἁπλόος καί λεπτός · τελευτάω δέ ὁ ἔντερον ὑπό ὁ ἐπικάλυμμα ὁ ἔξω , ὥσπερ λέγω καί πρότερος . ἔχω δέ ὁ μεταξύ ὁ ἐπικάλυμμα , οἷος ὁ κάραβος , πρός ὁ ὀδούς . ἐν δέ ὁ κύτος ἔσω χυμός εἰμί ὠχρός , καί μικρός τις προμήκης λευκός , καί ἄλλος πυρρός διαπάσσω . διαφέρω δέ ὁ ἄρσην ὁ θῆλυς ὁ μέγεθος καί ὁ πλάτος καί ὁ ἐπικάλυμμα · μέγας γάρ οὗτος ἔχω ὁ θῆλυς , καί πολύς ἀφίστημι καί συνηρεφής , καθά καί ἐπί ὁ θῆλυς κάραβος . ὁ μέν οὖν ὁ μαλακόστρακος μόριον οὗτος ἔχω ὁ τρόπος .